Istom mi zapoviđ a ne mol', cvite moj
Istom mi zapoviđ a ne mol', cvite moj,
   negoli samo viđ slušam li sluga tvoj.
   Ako nî druga stvar negoli samo toj,
   toj mi se mni ništar, gospoje od gospoj.
Toj ti će sve biti, da se zna sluga tvoj
   togaj dil ubiti i skončat život svoj;
   zač mojoj ljubavi u tebi lik imih,
   moj cvite gizdavi, za milos ku primih.
Zatoj ja neharstvo ne mislim satvorit,
   neharstvom još carstvo da bih znal izdvorit;
   i da znam potribe sve moje ostavit,
   bez nidne podhibe toj t' mišlju opravit.

Hrvatsko 16. stoljeće